49. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ 670/5/217139 της 19 Απρ./10 Μαΐου 1976 (ΦΕΚ Β΄  637) Περί οργανώσεως Γραφείου ΠΣΕΑ εις την Ελληνικήν Ραδιοφωνίαν-Τηλεόρασιν (ΕΡΤ) αρμοδιότητος Υπουργείου Προεδρίας Κυβερνήσεως. Έχοντες υπ’ όψει: α)Τας διατάξεις του Ν.Δ. 17/1974 άρθρ. 12 «περί Πολιτικής Σχεδιάσεως Εκτάκτου Ανάγκης». β)Τας διατάξεις του Ν.Δ. 107/73 άρθρ. 6 περί «χορηγήσεως Αναστολών Κατατάξεως εις Εφέδρους εν Επιστρατεύσει». γ)Το από Ιουλ. 1972 Πρακτικόν του Συμβουλίου Αναστολών Κατατάξεως. δ)Την από 25 Φεβρ. 1976 πρότασιν του Υπουργείου Προεδρίας της Κυβερνήσεως, αποφασίζομεν: 1.Συνιστώμεν Γραφείον Πολιτικής Σχεδιάσεως Εκτάκτου Ανάγκης (ΠΣΕΑ) εις την Ελληνικήν Ραδιοφωνίαν και Τηλεόρασιν (πρώην ΕΙΡΤ) ήτις έχει περιληφθή εις τον Πίνακα Α΄ Κατηγορίας υπό του Συμβουλίου Αναστολών Κατατάξεως. 2.Το συνιστώμενον Γραφείον ΠΣΕΑ της Ελληνικής Ραδιοφωνίας-Τηλεοράσεως, υποχρεούται εις τον χειρισμόν θεμάτων Πολιτικής Σχεδιάσεως Εκτάκτου Ανάγκης επί της βάσει των Αποφάσεων και Οδηγιών του εποπτεύοντος Υπουργείου Προεδρίας της Κυβερνήσεως, ίνα καταστή δυνατή η αποτελεσματική συμβολή του, εις την αντιμετώπισιν εκτάκτων αναγκών εν ειρήνη και εν πολέμω. 3.Η ισχύς της παρούσης άρχεται από της δημοσιεύσεως εις την Εφημερίδα της Κυβερνήσεως. 